RAPORT AL COMISIEI CĂTRE PARLAMENTUL EUROPEAN ȘI CONSILIU privind garanțiile acoperite de la bugetul general Situația la 30 iunie 2011 /* COM/2012/066 final */





CUPRINS 1........... Introducere..................................................................................................................... 3 2........... Tipuri de operațiuni acoperite de la buget...................................................................... 3 3........... Evenimente survenite de la ultimul raport din 31 decembrie 2010..................................... 4 3.1........ Sprijin pentru balanța de plăți în favoarea statelor membre din afara zonei euro............. 4 3.2........ Asistență macrofinanciară.............................................................................................. 4 3.3........ Euratom......................................................................................................................... 4 3.4........ Mecanismul european de stabilizare financiară................................................................. 5 3.5........ Garanție de la buget pentru finanțarea externă acordată de BEI.................................... 5 4........... Informații privind riscurile acoperite de la buget.............................................................. 6 4.1........ Definiția riscului............................................................................................................. 6 4.2........ Componența riscului..................................................................................................... 6 4.3........ Riscul anual acoperit de la buget...................................................................................... 8 4.3.1..... Riscul aferent statelor membre......................................................................................... 9 4.3.2..... Riscul aferent țărilor terțe.......................................................................................... 10 4.4........ Evoluția riscului........................................................................................................... 11 5........... Nerespectarea obligațiilor de plată, activarea garanțiilor bugetare și arierate.............. 14 5.1........ Plăți din resurse în numerar.......................................................................................... 14 5.2........ Plăți de la buget.......................................................................................................... 14 5.3........ Activarea Fondului de garantare pentru acțiuni externe................................................. 15 6........... Fondul de garantare pentru acțiuni externe................................................................... 15 6.1........ Sume recuperate........................................................................................................... 15 6.2........ Active.......................................................................................................................... 15 6.3........ Suma țintă.................................................................................................................. 15 7........... Evaluarea riscurilor: situația economică și financiară din țările terțe cu cea mai mare expunere 15 7.1........ Obiective...................................................................................................................... 15 7.2........ Metodologii de evaluare a riscului.................................................................................. 16 1. Introducere Prezentul raport are ca obiectiv monitorizarea expunerii la riscul de credit a bugetului Uniunii Europene care rezultă din garanțiile acordate și din operațiunile de împrumut implementate direct de Uniunea Europeană sau indirect prin mandatele externe ale BEI. Raportul este prezentat în conformitate cu articolul 130 din regulamentul financiar, conform căruia Comisia trebuie să prezinte de două ori pe an Parlamentului European și Consiliului un raport cu privire la situația garanțiilor bugetare și a riscurilor corespunzătoare[1]. El este însoțit de un document de lucru al serviciilor Comisiei care conține un set de tabele și de note explicative detaliate („documentul de lucru”). 2. Tipuri de operațiuni acoperite de la buget Riscurile acoperite de la bugetul Uniunii Europene („bugetul”) provin dintr-o serie de operațiuni de împrumut și garantare care pot fi împărțite în două categorii: – împrumuturi acordate de Uniunea Europeană în scopuri macroeconomice, adică asistență macrofinanciară[2] („AMF”) pentru statele nemembre și, în colaborare cu instituțiile de la Bretton Woods, împrumuturi pentru balanța de plăți[3] („BDP”) prin care se acordă sprijin statelor membre din afara zonei euro care se confruntă cu dificultăți legate de balanța de plăți și împrumuturi în cadrul mecanismului european de stabilizare financiară (MESF)[4] în sprijinul statelor membre confruntate cu dificultăți care scapă controlului acestora; precum și – împrumuturi acordate în scopuri microeconomice, adică împrumuturi Euratom și, mai ales, operațiuni de finanțare derulate de Banca Europeană de Investiții („BEI”) în statele nemembre („finanțarea externă acordată de BEI”)[5], acoperite de garanții UE[6]. Finanțarea externă garantată acordată de BEI, împrumuturile Euratom și împrumuturile AMF sunt acoperite începând cu 1994 din Fondul de garantare pentru acțiuni externe („fondul”)[7], în timp ce împrumuturile BDP și MESF sunt acoperite direct de la buget. Fondul acoperă situațiile de nerespectare a obligațiilor de plată legate de împrumuturile și garanțiile la împrumuturi acordate statelor nemembre sau pentru proiecte derulate în state nemembre. Fondul a fost instituit: – pentru a oferi o „rezervă de lichiditate”, astfel încât să se evite utilizarea unor resurse de la buget de fiecare dată când o rată dintr-un împrumut garantat nu este rambursată sau este rambursată cu întârziere; precum și – pentru a crea un instrument de disciplină bugetară prin stabilirea unui cadru financiar pentru elaborarea politicii UE referitoare la garanții pentru împrumuturile acordate de Comisie și de BEI statelor nemembre[8]. În cazul în care unele țări terțe devin state membre, împrumuturile acordate acestor țări nu mai sunt acoperite din fond, iar riscul trebuie suportat direct de la buget. Fondul este alimentat de la buget și trebuie să fie menținut la un anumit procentaj din suma restantă a împrumuturilor și a garanțiilor la împrumuturi acoperite din fond. Acest procentaj, cunoscut sub denumirea de rata țintă, se situează în momentul de față la 9%. Dacă fondul nu dispune de resurse suficiente, bugetul este cel care trebuie să furnizeze fondurile necesare. 3. Evenimente survenite de la ultimul raport din 31 decembrie 2010 3.1. Sprijin pentru balanța de plăți în favoarea statelor membre din afara zonei euro În primul semestru din 2011, au avut loc două operațiuni în valoare totală de 1,35 miliarde EUR. A patra tranșă, în valoare de 1,2 miliarde EUR, din cadrul împrumutului acordat României a fost plătită la data de 24 martie 2011. În data de 22 iunie 2011, a fost plătită cea de-a cincea tranșă, în valoare de 0,15 miliarde EUR, a împrumutului acordat României. În plus, Consiliul a decis, la data de 12 mai 2011 să acorde României asistență financiară preventivă pe termen mediu din partea UE, în valoare maximă de 1,4 miliarde EUR[9]. 3.2. Asistență macrofinanciară În cursul primului semestru al anului 2011 nu s-a efectuat nicio plată în cadrul împrumuturilor. 3.3. Euratom În perioada vizată nu a fost efectuată nicio plată în cadrul împrumuturilor. 3.4. Mecanismul european de stabilizare financiară · Context Regulamentul (CE) nr. 407/2010 al Consiliului din 11 mai 2010 a instituit mecanismul european de stabilizare financiară (denumit în continuare MESF) în temeiul articolului 122 alineatul (2)[10] din Tratatul privind Funcționarea Uniunii Europene (TFUE). Suma maximă disponibilă în cadrul mecanismului este de 60 de miliarde EUR, iar riscul este acoperit integral de buget, care garantează restituirea împrumuturilor în cazul în care statul membru respectiv se află în incapacitate de plată. Asistența financiară din partea Uniunii în cadrul MESF ia forma unui împrumut sau a unei linii de credit acordate statului membru respectiv. În acest scop, Comisia este abilitată, în numele Uniunii Europene, să contracteze împrumuturi pe piețele de capital. · O nouă operațiune de la 31.12.2010 La 30 mai 2011, Consiliul a decis să acorde Portugaliei asistența financiară din partea Uniunii în valoare de maximum 26 miliarde EUR în contextul unui program comun pe trei ani al UE și al FMI, în valoare de 78 miliarde EUR. Prezenta decizie se adaugă la decizia adoptată de Consiliu în decembrie 2010 prin care se acordă Irlandei asistență financiară din partea Uniunii în valoare de maximum 22,5 miliarde EUR în cadrul MESF. În total, s-a acordat asistență în valoare de 48,5 miliarde EUR în cadrul programului MESF (pentru detalii privind aceste operațiuni a se vedea punctul 4.4 Evoluția riscului). Tot ca răspuns la situația de criză au mai fost create alte două mecanisme, care însă nu prezintă riscuri pentru buget: – Fondul european de stabilitate financiară (FESF[11]) care este garantat de către statele membre participante, pe bază pro-rata, și – Mecanismul de împrumut pentru Grecia[12] care este finanțat prin intermediul împrumuturilor bilaterale din partea celorlalte state membre din zona euro, centralizate de Comisie. 3.5. Garanție de la buget pentru finanțarea externă acordată de BEI În cadrul mandatului extern pentru perioada 2007-2013, împrumuturile contractate au crescut cu 7% în primul semestru al anului 2011 și s-au ridicat la 1 090 milioane EUR. Valoarea împrumuturilor vărsate a fost de 1 050 milioane EUR pentru perioada de raportare. Astfel, valoarea totală a împrumuturilor vărsate în cadrul mandatului a ajuns la 7 028 milioane EUR la 30 iunie 2011, cu 17% mai mult comparativ cu 31 decembrie 2010. 4. Informații privind riscurile acoperite de la buget 4.1. Definiția riscului Riscul suportat de la buget derivă din capitalul datorat și dobânzile aferente operațiunilor garantate. În sensul prezentului raport, se utilizează două metode pentru evaluarea riscurilor suportate de la buget (fie direct, fie indirect, prin intermediul fondului): – „Riscul total suportat” se bazează pe suma totală a capitalului restant pentru operațiunile vizate la o anumită dată, inclusiv dobânda acumulată[13]. – Abordarea bugetară definită drept „riscul anual suportat de la buget” se bazează pe calcularea sumei maxime din plățile datorate anual pe care UE ar trebui să o plătească în cursul unui exercițiu financiar, presupunând că, în cazul niciunui împrumut garantat, nu s-a respectat obligația de plată[14]. 4.2. Componența riscului Până în 2010 riscul maxim în ceea ce privește totalul sumelor restante acoperite a fost în principal legat de împrumuturile acordate țărilor terțe. În 2011, criza financiară a avut un impact major asupra finanțelor publice din statele membre, ceea ce a condus la o creștere a activității UE de acordare de împrumuturi pentru a răspunde nevoilor de finanțare mai mari din sectorul public. Prin urmare, componența riscului s-a modificat începând cu 30 iunie 2011: · 64% din totalul sumelor datorate garantate derivă din operațiuni de împrumut legate de credite acordate statelor membre care sunt acoperite direct de la buget. · 36% din totalul sumelor datorate garantate se referă la împrumuturi și credite acordate țărilor terțe care sunt acoperite din Fondul de garantare pentru acțiuni externe („fondul”). Riscul total acoperit de la buget la 30 iunie 2011 este prezentat mai jos, în tabelul 1. Tabelul 1: Totalul sumelor datorate acoperite de la buget la 30 iunie 2011 în milioane EUR || Capital datorat || Dobânzi acumulate || Total || % State membre* || || || || AMF || 38 || 0 || 38 || <1% Euratom || 410 || 2 || 412 || 1% BDP || 13 400 || 177 || 13 577 || 25% BEI*** || 3 061 || 28 || 3 088 || 6% MESF || 17 900 || 113 || 18 013 || 33% Subtotal state membre || 34 808 || 320 || 35 129 || 64% Țări terțe** || || || || AMF || 460 || 3 || 462 || 1% Euratom || 45 || 0 || 45 || <1% BEI*** || 19 191 || 151 || 19 342 || 35% Subtotal țări terțe || 19 695 || 154 || 19 849 || 36% Total || 54 503 || 474 || 54 978 || 100% * Acest risc este acoperit direct de la buget. Sunt de asemenea incluse împrumuturile AMF, Euratom și BEI acordate înainte de aderarea la UE. ** Acest risc este acoperit din fond. ***Aproximativ 83% dintre operațiunile de împrumut ale BEI (suverane și sub-suverane) sunt acoperite de o garanție globală, în timp ce restul operațiunilor BEI nu beneficiază de acoperire decât pentru riscurile politice (de la 31 decembrie 2010). Tabelele A1, A2, A3 și A4 din documentul de lucru furnizează informații mai detaliate cu privire la aceste sume datorate, în special în ceea ce privește plafoanele, sumele vărsate sau ratele de garantare. Suma totală a capitalului și dobânzilor datorate acoperită de la buget a crescut semnificativ, atingând 54,98 miliarde EUR, ceea ce reprezintă o creștere de 55% în comparație cu 31.12.2010. Această creștere se datorează sumei de 17,9 miliarde EUR vărsate în cadrul MESF (11,4 miliarde EUR pentru Irlanda și 6,5 miliarde EUR pentru Portugalia). În plus, România a primit ultimele tranșe în valoare de 1,35 miliarde EUR în cadrul mecanismului BDP în temeiul Deciziei 2009/459/CE a Consiliului din 6 mai 2009. Sumele nete vărsate de BEI către țări terțe au crescut cu 486 milioane EUR în primul semestru al anului 2011. 4.3. Riscul anual acoperit de la buget Pentru al doilea semestru al anului 2011, bugetul va acoperi (direct și prin intermediul fondului) 3,6 miliarde EUR[15] reprezentând sumele scadente în cursul perioadei respective din suma totală restantă la 30 iunie 2011. Din aceasta, 2,6 miliarde EUR - aproximativ 73% - reprezintă suma datorată de către statele membre, în timp ce soldul este datorat de țări terțe. 4.3.1. Riscul aferent statelor membre Riscul aferent statelor membre se referă la (a) împrumuturile BEI, AMF și Euratom acordate înainte de aderarea la UE, (b) împrumuturile din cadrul mecanismului BDP și (c) împrumuturile acordate în cadrul MESF. Tabelul 2: Clasamentul statelor membre în funcție de riscul maxim suportat de la buget în al doilea semestru al anului 2011 (milioane EUR) Clasament || Țară || Risc maxim || % din riscul total maxim 1 || Ungaria || 2 145,6 || 81,9% 2 || România || 197,0 || 7,5% 3 || Irlanda || 111,7 || 4,3% 4 || Polonia || 40,1 || 1,5% 5 || Bulgaria || 37,5 || 1,4% 6 || Republica Cehă || 36,7 || 1,4% 7 || Republica Slovacă || 26,7 || 1,0% 8 || Letonia || 9,1 || 0,3% 9 || Slovenia || 5,9 || 0,2% 10 || Cipru || 4,6 || 0,2% 11 || Lituania || 2,7 || 0,1% 12 || Estonia || 0,5 || 0,0% 13 || Malta || 0,3 || 0,0% || Total || 2 618,4 || 100,0% După cum se observă în tabelul 2, Ungaria și România se clasează pe primele două locuri printre statele membre în ceea ce privește rambursările care ajung la scadență în al doilea semestru al anului 2011. 4.3.2. Riscul aferent țărilor terțe Fondul acoperă împrumuturile garantate acordate țărilor terțe cu scadențe până în 2040. În al doilea semestru al anului 2011, în special, fondul va suporta un risc anual maxim aferent țărilor terțe de 961 milioane EUR[16] (27% din riscul anual total). Primele zece țări (din 44) cu cele mai mari sume datorate sunt enumerate în tabelul de mai jos. Acestea reprezintă 754,2 milioane EUR sau 78% din riscul anual aferent țărilor terțe suportat de fond. Situația economică din aceste țări este analizată și comentată în documentul de lucru. Tabelul 3: Clasamentul primelor zece țări terțe în funcție de riscul maxim suportat de fond în al doilea semestru al anului 2011 (milioane EUR). Clasament || Țară || Risc maxim || % din riscul total maxim || Clasamentul riscului de credit Euromoney[17] 09/2010 || 03/2011 1 || Turcia || 220,7 || 29,3% || 50/185 || 54/100 2 || Egipt || 91,7 || 12,2% || 64/185 || 88/100 3 || Maroc || 87,8 || 11,6% || 62/185 || 67/100 4 || Tunisia || 86,6 || 11,5% || 69/185 || 81/100 5 || Serbia || 75,8 || 10,1% || 70/185 || 86/100 6 || Liban || 54,0 || 7,2% || 76/185 || 91/100 7 || Africa de Sud || 47,9 || 6,4% || 44/185 || 48/100 8 || Siria || 39,3 || 5,2% || 128/185 || NA 9 || Bosnia și Herțegovina || 27,0 || 3,6% || 113/185 || NA 10 || Brazilia || 23,2 || 3,1% || 41/185 || 42/100 Totalul celor 10 țări || || 754,2 || 100,0% || || 4.4. Evoluția riscului Nivelul de incertitudine este în continuare ridicat, deoarece criza economică și financiară mondială continuă să afecteze redresarea economică în UE, precum și creșterea economică mondială. Tensiunile geopolitice care afectează unele țări din sudul Mediteranei sporesc incertitudinea și cu privire la redresarea economică în anumite țări terțe. · Mecanismul de sprijin pentru balanța de plăți Asistența financiară pe termen mediu din partea UE în cadrul mecanismului de sprijin pentru balanța de plăți a fost reactivată în noiembrie 2008 pentru a ajuta Ungaria și apoi, în ianuarie și mai 2009, pentru a sprijini Letonia și România în efortul de refacere a încrederii pieței. Prima rambursare în cadrul împrumutului acordat Ungariei, în valoare de 2 miliarde de euro, va avea loc în decembrie 2011. Cu un plafon global de 50 de miliarde EUR, mecanismul BDP dispune de o capacitate reziduală de 35 miliarde EUR, pentru a acorda sprijin suplimentar de tip BDP dacă va fi necesar. · Mecanismul european de stabilizare financiară (MESF) Tensiunile de pe piețele obligațiunilor suverane au rămas ridicate în cursul primului semestru al anului 2011. Condițiile de emitere a obligațiunilor suverane ale țărilor periferice din zona euro au rămas dificile, în pofida activării MESF și al FESF, completate cu împrumuturi bilaterale. Creșterea nevoilor de refinanțare a guvernelor statelor membre în lunile și anii care urmează va rămâne o provocare. Conform concluziilor Consiliului Ecofin, volumul maxim al mecanismului a fost stabilit la 60 miliarde EUR[18], dar limita legală este stabilită la articolul 2 alineatul (2) din regulamentul Consiliului, care limitează suma datorată la marja disponibilă în cadrul plafonului de resurse proprii[19]. La începutul anului 2011, Portugalia s-a aflat într-o poziție dificilă pe piețele financiare, ceea ce a dus la creșterea presiunii asupra datoriei publice și asupra costurilor legate de serviciul datoriei. La 7 aprilie 2011, Portugalia a solicitat oficial asistență financiară din partea Uniunii Europene și a Fondului Monetar Internațional („FMI”)[20]. Ca urmare a acestei solicitări, au fost convenite, în cadrul reuniunii Eurogrupului și Consiliului din 17 mai 2011, modalitățile și condițiile de acordare a unui pachet de asistență financiară pe trei ani. Pachetul financiar va acoperi nevoile de finanțare ale Portugaliei în limita unei sume de 78 miliarde EUR și va fi finanțat în mod egal de următoarele entități: – MESF pentru o sumă de până la 26 miliarde EUR[21] (care este acoperită direct de la buget); – FESF, pentru o sumă de până la 26 miliarde EUR; – FMI, pentru o sumă de până la 26 miliarde EUR. Decizia de acordare a unei asistențe financiare Portugaliei în cadrul MESF a urmat deciziei adoptate în decembrie 2010 în favoarea Irlandei[22], pentru o sumă de până la 22,5 miliarde EUR. Din volumul maxim de 60 miliarde EUR, MESF dispune încă de o capacitate de 11,5 miliarde EUR pentru a oferi asistență suplimentară, dacă este necesar[23]. La 21 iulie 2011, în cadrul summitului zonei euro, s-a decis luarea unor măsuri, printre care prelungirea scadențelor și reducerea ratelor dobânzii pentru viitoarele credite acordate Greciei din FESF pentru a atenua crizei datoriei din Grecia și pentru a asigura stabilitatea financiară a zonei euro în ansamblul său. În conformitate cu concluziile summitului, impactul asupra MESF este dublu: a) marja MESF va fi redusă retroactiv pentru operațiunile de creditare a Portugaliei și Irlandei, iar b) scadențele pentru plata viitoarelor tranșe se vor prelungi. · Împrumuturi pentru asistență macrofinanciară Împrumuturile AMF acordate țărilor terțe au făcut obiectul unor decizii individuale ale Consiliului, iar de la intrarea în vigoare a Tratatului de la Lisabona, al unor decizii ale Parlamentului European și ale Consiliului. A fost elaborată o nouă propunere legislativă privind un regulament-cadru AMF pentru a îmbunătăți procesul decizional, în conformitate cu Tratatul de la Lisabona[24]. În conformitate cu regulamentul cadru propus, procedura pentru AMF va fi similară cu cea pentru alte instrumente de finanțare externă, iar Comisia va avea competențe de adoptare a deciziilor de acordare de asistență macrofinanciară, sub supravegherea unui comitet format din reprezentanți ai statelor membre, în conformitate cu procedura de examinare introdusă de noile norme de comitologie, care a intrat în vigoare la data de 1 martie 2011[25]. În primul semestru al anului 2011 nu au fost implementate operațiuni de împrumut AMF. Două operațiuni de împrumut AMF în valoare totală de 126 milioane EUR[26] au făcut obiectul unor plăți în iulie 2011. · Împrumuturi Euratom Împrumuturile Euratom acordate statelor membre sau anumitor țări terțe eligibile (Federația Rusă, Armenia, Ucraina) ating un plafon de 4 miliarde EUR, din care s-au folosit deja aproximativ 85%. Suma rămasă este de aproximativ 600 milioane EUR și ar putea fi utilizată pentru finanțarea de noi proiecte. · Împrumuturi acordate de BEI În temeiul mandatului general al BEI pentru perioada 2007-2013, până la 30 iunie 2011 au fost semnate acorduri de împrumut în valoare totală de 17 691 milioane EUR, din care au fost vărsate până la acea dată 7 180 milioane EUR (a se vedea tabelul A6 din documentul de lucru). În urma evaluării intermediare a mandatului extern al BEI, Parlamentul European și Consiliul au adoptat la 13 octombrie 2011 o nouă decizie (Decizia nr. 1080/2011/UE din 25 octombrie 2011) de acordare a unei garanții a UE Băncii Europene de Investiții pentru pierderile rezultate din împrumuturi și garanții la împrumuturi pentru proiecte din afara Uniunii și de abrogare a Deciziei nr. 633/2009/CE. Noua decizie a intrat în vigoare la 30 octombrie 2011. În consecință, valoarea totală a creditelor vărsate și a garanțiilor acordate în cadrul operațiunilor de finanțare ale BEI, din care se deduc sumele rambursate, plus toate celelalte sume aferente, va crește de la 25 800 milioane EUR la un plafon maxim de 29 484 milioane EUR[27]. Garanția UE este limitată la 65% din valoarea totală a creditelor vărsate și a garanțiilor acordate în cadrul operațiunilor de finanțare ale BEI. În ceea ce privește tensiunile geopolitice care afectează anumite țări din sudul Mediteranei, nu poate fi exclus faptul că fondul ar putea fi solicitat să acopere eventuale situații de nerespectare a obligațiilor de plată privind împrumuturile sau eventuale garanții la împrumuturi care beneficiază de garanția UE în această zonă geografică (pentru mai multe informații privind țările care beneficiază de garanția UE a se vedea tabelele A1 și A2 din documentul de lucru). 5. Nerespectarea obligațiilor de plată, activarea garanțiilor bugetare și arierate 5.1. Plăți din resurse în numerar Comisia recurge la resursele sale în numerar pentru a evita întârzierile și costurile asociate gestionării operațiunilor sale de împrumut atunci când un debitor se află în întârziere de plată către UE[28]. 5.2. Plăți de la buget Având în vedere că nu s-a înregistrat nicio neplată în prima jumătate a anului 2011, nu a fost solicitat niciun credit în temeiul articolul 01 04 01 (linii p.m.) din buget „Garanțiile Uniunii Europene pentru operațiunile de împrumut ale Uniunii și ale Euratom și pentru operațiunile de creditare ale BEI”. 5.3. Activarea Fondului de garantare pentru acțiuni externe[29] În caz de întârziere a plății de către un beneficiar al unui împrumut către o țară terță acordat sau garantat de UE, se recurge la fond pentru acoperirea neplății în termen de trei luni de la data scadenței plății[30]. În prima jumătate a anului 2011 nu s-a recurs la fond. 6. Fondul de garantare pentru acțiuni externe 6.1. Sume recuperate[31] La 30 iunie 2011, fondul nu înregistra arierate de recuperat. 6.2. Active La 30 iunie 2011, activele nete[32] ale fondului se ridicau la 1 487 416 919 EUR. 6.3. Suma țintă Fondul trebuie să atingă un nivel corespunzător (suma țintă), stabilit la 9% din totalul capitalului împrumutat restant care rezultă din fiecare operațiune, la care se adaugă dobânda acumulată. Raportul dintre resursele fondului (1 487 416 919 EUR) și capitalul împrumutat restant[33] (19 848 481 968 EUR), în sensul regulamentului de instituire a fondului a înregistrat o creștere de la 7,7% la 31 decembrie 2010 până la 8,8% la 30 iunie 2011. La sfârșitul anului 2010, resursele fondului erau mai scăzute decât suma țintă. În conformitate cu regulile de alimentare prevăzute de regulamentul privind fondul de garantare, în proiectul preliminar de buget pe 2012 a fost inclus un provizion de 260 170 000 EUR. Această sumă va fi transferată din buget către fond în februarie 2012. 7. Evaluarea riscurilor: situația economică și financiară din țările terțe cu cea mai mare expunere 7.1. Obiective Secțiunile anterioare ale raportului conțin informații privind aspectele cantitative ale riscului suportat de la buget, raportat la țările terțe. Această secțiune, completată cu secțiunea 3 a documentului de lucru, oferă o analiză macroeconomică a țărilor terțe cu cea mai mare expunere pentru buget sau care beneficiază de facilitățile de creditare ale UE (împrumuturi AMF și Euratom). 7.2. Metodologii de evaluare a riscului Evaluarea riscului prezentată în documentul de lucru se bazează pe informațiile referitoare la situația economică și financiară, la ratinguri și la alte aspecte cunoscute în legătură cu țările cărora li s-au acordat împrumuturi garantate. Evaluarea nu include estimări ale pierderilor și recuperărilor, care sunt în mod inevitabil extrem de incerte. Indicatorii riscurilor de țară care figurează în tabelele din documentul de lucru arată evoluția riscului de nerambursare. Această analiză este prezentată în secțiunea 3 a documentului de lucru pentru țările cu cel mai ridicat grad de risc de credit și de expunere pentru buget (inclusiv împrumuturi AMF și Euratom) la 30 iunie 2011. [1] COM(2011)528 și SEC(2011)1011 constituie raportul anterior privind garanțiile acoperite din buget la 31 decembrie 2010. [2] Împrumuturile AMF pot lua și forma unor finanțări nerambursabile destinate țărilor terțe. Pentru mai multe informații în legătură cu AMF, a se vedea raportul Comisiei COM(2011)408 și SEC(2011)874. [3] Regulamentul (CE) nr. 332/2002 al Consiliului din 18 februarie 2002 de înființare a unui mecanism de asistență financiară pe termen mediu pentru balanțele de plăți ale statelor membre (JO L 53, 23.2.2002, p. 1). [4] MESF a fost creat în data de 11 mai 2010 pe baza Regulamentului (UE) nr. 407/2010 din 11 mai 2010 (JO L 118, 12.5.2010, p. 1). El funcționează în mod asemănător cu mecanismul pentru balanțele de plăți, dar este disponibil pentru toate statele membre, inclusiv pentru cele din zona euro. [5] Cifrele referitoare la mandatele BEI sunt reproduse în tabelul A1, iar trimiterile la temeiul juridic sunt enumerate în tabelul A4 din documentul de lucru. [6] La 30.6.2011 garanția acoperea perioada 1 februarie 2007 – 31 octombrie 2011 în conformitate cu Decizia nr. 633/2009/CE a Parlamentului European și a Consiliului din 13 iulie 2009 (JO L 190, 22.7.2009, p. 1) („Decizia privind mandatul extern”) care înlocuiește Decizia 2006/1016/CE a Consiliului din 19 decembrie 2006. Între timp, perioada a fost prelungită până la 31.12.2013 prin Decizia 1080/2011/UE a Parlamentului European și a Consiliului din 25 octombrie 2011 (JO L 280, 27.10.2011, p. 1). [7] Regulamentul (CE, Euratom) nr. 480/2009 al Consiliului din 25 mai 2009 privind constituirea Fondului de garantare pentru acțiuni externe (versiune codificată), „Regulamentul privind fondul de garantare” (JO L 145, 10.6.2009, p. 10). [8] Deși riscurile externe sunt acoperite in fine de garanția de la bugetul UE, fondul de garantare acționează ca instrument de protecție a bugetului UE împotriva riscului de nerespectare a obligațiilor de plată. A se consulta COM(2010)418 pentru un raport cuprinzător privind funcționarea fondului, precum și documentul de lucru al serviciilor Comisiei anexat acestuia [SEC(2010)968]. [9] Decizia Consiliului (2011/288/UE) din 12 mai 2011 de acordare a unei asistențe financiare preventive pe termen mediu din partea UE României (JO L 132 din 19.5.2011, p. 15). [10] Articolul 122 alineatul (2) din TFUE prevede acordarea de sprijin financiar statelor membre care se confruntă cu dificultăți cauzate de circumstanțe excepționale, situate în afara controlului acestora. [11] Despre FESF: http://www.efsf.europa.eu/about/index.htm [12] Mecanismul de împrumut pentru Grecia - ECFIN - Comisia Europeană: http://ec.europa.eu/economy_finance/eu_borrower/greek_loan_facility/index_en.htm [13] A se vedea tabelul 1 din raport. [14] În scopul acestui calcul, se presupune că împrumuturile neplătite nu sunt rambursate anticipat, cu alte cuvinte că numai sumele scadente sunt luate în considerare (a se vedea tabelul 2 și 3 din raport și tabelul A2 din documentul de lucru). [15] Reprezentând sumele scadente în al doilea semestru al anului 2011 (din totalul sumelor restante la 30 iunie 2011), în ipoteza că împrumuturile nerambursate nu sunt restituite anticipat. Pentru detalii, a se vedea tabelul A2 din documentul de lucru. [16] Reprezentând sumele scadente în al doilea semestru al anului 2011 (din totalul sumelor restante la 30 iunie 2011), în ipoteza că împrumuturile nerambursate nu sunt restituite anticipat. Pentru detalii, a se vedea tabelul A2 din documentul de lucru. [17] Țările situate în fruntea clasamentului au cea mai mică bonitate. Țările sunt clasificate pe o scară de la 0 la 185 sau la 100 (numărul de țări a fost redus de la 185 la 100 din ianuarie 2011). 185, respectiv 100, reprezintă cel mai mare risc de neplată. O țară poate să-și îmbunătățească ratingul și să coboare în clasament dacă se îmbunătățește ratingul global mediu pentru toate țările din clasament. [18] Cf. Comunicatul de presă privind reuniunea extraordinară a Consiliului Ecofin, 9/10 mai 2010 (http://www.consilium.europa.eu/uedocs/cms_data/docs/pressdata/en/ecofin/114324.pdf). [19] Regulamentul (UE) nr. 407/2010 al Consiliului din 11 mai 2010 de instituire a unui mecanism european de stabilizare financiară (JO L 118, 12.5.2010, p. 1). [20] Decizia de punere în aplicare nr. 2011/344/UE a Consiliului din 30 mai 2011 privind acordarea de asistență financiară din partea Uniunii pentru Portugalia (JO L 159, 17.6.2011, p.88). [21] La 31 mai 2011 s-a plătit Portugaliei prima tranșă de 1,75 miliarde EUR. Până în iunie 2011 se plătiseră 6,5 miliarde EUR. [22] http://ec.europa.eu/economy_finance/eu_borrower/ireland/index_en.htm [23] Pentru informații suplimentare privind MESF, a se vedea, de asemenea, raportul Comisiei privind activitățile de luare și acordare de împrumuturi ale Uniunii Europene în 2010, COM (2011)485. [24] După intrarea în vigoare a Tratatului de la Lisabona, deciziile AMF nu mai sunt luate exclusiv de către Consiliu, ci în conformitate cu procedura legislativă ordinară (codecizie). [25] Regulamentul (UE) nr. 182/2011 al Parlamentului European și al Consiliului de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13), care înlocuiește Decizia 1999/468/CE a Consiliului. [26] 26 milioane EUR către Armenia și 100 milioane EUR către Serbia. [27] Majorarea cu 3 684 milioane EUR se repartizează între un mandat suplimentar în valoare de 2 000 milioane EUR pentru finanțarea operațiunilor privind schimbările climatice și 1 684 milioane EUR pentru a spori operațiunile cu risc ale BEI. [28] A se vedea articolul 12 din Regulamentul (CE, Euratom) nr. 1150/2000 al Consiliului din 22 mai 2000 privind punerea în aplicare a Deciziei 2007/436/CE, Euratom referitoare la sistemul resurselor proprii ale Comunităților Europene (JO L 130, 31.5.2000, p. 1-12). [29] De la crearea sa în 1994, Fondul a fost solicitat pentru suma totală de 478 milioane EUR. [30] Pentru mai multe detalii, a se vedea secțiunea 1.4.3 din documentul de lucru. [31] De la crearea sa în 1994, sumele totale recuperate de fond s-au ridicat la 576 milioane EUR (incluzând valoarea capitalului și a dobânzilor plătite, la care se adaugă penalizările pentru întârziere, câștigurile și pierderile din diferențele de curs de schimb). [32] Activele totale ale Fondului, minus cheltuielile acumulate (BEI și audit). [33] Inclusiv dobânzile acumulate.